काठमाडौं: औसत जीवनको खोजीका लागि भएका आन्दोलनहरुमा संलग्न महिलाहरुका कथा समेटिएको पुस्तक ‘भुइयाँ’को दोस्रो संस्करण बजारमा आएको छ। पश्चिम कैलालीदेखि पूर्वको मोरङसम्मका १२ महिलाहरुको जीवन कथा समेटिइएको पुस्तक गत भदौ १८ मा विमोचन भएको थियो।
आख्यानको शैलीमा लेखिएको यस गैरआख्यानले समीक्षकहरु र आमपाठकको राम्रो प्रशंसा पाएको छ।पत्रकार यज्ञशको यो पहिलो गैरआख्यान कृति हो। गत फागुनमा उक्त पुस्तकले पहिचानको पक्षमा लेखिएका पुस्तकलाई दिइने रुपैयाँ दुई लाख दुई हजार दुई रुपैयाँको पहिचान पुरस्कार पनि पाएको छ।
लेखक यज्ञशले पुस्तकले पाएको प्रशंसाबाट आफूलाई गैरआख्यान विधामा अन्य पुस्तकहरु लेख्ने उर्जा प्राप्त भएको बताएका छन्। ‘सबैको ध्यान मध्यमवर्ग र सहरका कुराले मात्रै तानिरहेका बेला निम्न वर्गका मानिसहरुका संघर्ष हराउँदा रहेछन्। तर, हाम्रो समाजलाई जीवन्त र जुझारु बनाउने काम चाहिँ यही वर्गका मानिसले गरिरहेका छन्,’ उनले भने, ‘यस्ता अरु कथा लेखिनु जरुरी छ।’
अघिल्लो संस्करणमा देखिएका गल्तीहरु सच्चाई र केही पुर्नलेखन गरी नयाँ संस्करण बजारमा आएको प्रकाशक फाइनप्रिन्टका प्रमुख कार्यकारी अधिकृत नीरज भारीले बताए।
[कृपया चित्रमा (क्याप्चामा) देखिएको जस्तै शब्द तल लेख्नुहोस । रिफ्रेश गर्नका लागि चित्रमा (क्याप्चामा) क्लिक गर्नुहोस । ]
बालुवाटारको भाइटीका : बहिनीले प्रमलाई सोधिन्, काजु खाने? प्रमले जवाफ फर्काए- म खान्नँ, पत्रकारहरुलाई बाँडिदिनू !
पूर्वराजाको टीका सर्वसाधारणको साइतभन्दा दुई घण्टा अगाडि, २२ फोटो र भिडियोमा हेर्नुस् बहिनीको घरमा ज्ञानेन्द्रको भाइटीका
तीब्र गतिको मन्त्रीको गाडीले दियो ठक्कर, दुर्घटनापछि भाग्न खोज्दा सुदूरपश्चिमका मन्त्रीलाई रोके स्थानीयले
बालाजुको होटलको रुम नम्बर ७ मा भेटिएको रातो कपडामा के थियो? सेना पुगेपछि बल्ल खुल्यो रहस्य - वासिङ पाउडर!
यो साइटमा भएका सामाग्रीहरु कुनै पनि हिसाबले टेक्स्ट, फोटो, अडियो वा भिडियोका रुपमा पुनर्उत्पादन गर्न पाइँदैन। स्वीकृति बिना पुनर्उत्पादन गरिएमा नेपाल र अन्तर्राष्ट्रिय कपिराइट कानुन अनुसार कारबाही प्रक्रिया अघि बढाइनेछ।